CELEX: 62007TN0392
Language: mt
Date: 2007-10-12 00:00:00
Title: Kawża T-392/07: Rikors ippreżentat fit- 12 ta' Ottubru 2007 — Strack vs Il-Kummissjoni

8.12.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 297/46
            
         Rikors ippreżentat fit-12 ta' Ottubru 2007 — Strack vs Il-Kummissjoni
   (Kawża T-392/07)
   (2007/C 297/93)
   Lingwa tal-kawża: Il-Ġermaniż
   Partijiet
   
      Rikorrenti: Guido Strack (Il-Kolonja, Il-Ġermanja) (rappreżentant: H. Tettenborn, avukat)
   
      Konvenuta: Il-Kummissjoni tal-Komunitajiet Ewropej
   Talbiet tar-rikorrenti
   
               —
            
            
               tannulla d-deċiżjonijiet tal-Kummissjoni, adottati effettivament jew fuq il-bażi tar-rifjut impliċitu previst fl-Artikolu 8(3) tar-Regolament Nru 1049/2001, fil-kuntest ta' l-ipproċessar tat-talba tar-rikorrent ta' l-20 ta' Ġunju 2007, intiża sabiex jikseb aċċess għad-dokumenti, u tat-talba konfermattiva tiegħu tat-23 ta' Lulju 2007, sussidjarja għat-talbiet konfermattivi tal-15 ta' Awwissu 2007;
            
         
               —
            
            
               tordna l-Kummissjoni tikkumpensa f'miżura adegwata d-danni morali subiti mir-rikorrent f'okkażjoni ta' l-ipproċessar tat-talba tiegħu, billi tirrikonoxxi ta' l-inqas kumpens simboliku ekwivalenti għal 1 EUR;
            
         
               —
            
            
               tikkundanna l-Kummissjoni tbati l-ispejjeż tal-kawża.
            
         Motivi u argumenti prinċipali
   Ir-rikorrent talab minn naħa l-aċċess għal ċerti dokumenti fil-kuntest tat-talbiet konfermattivi ta' aċċess għad-dokumenti fis-sens tar-Regolament Nru 1049/2001 (1), miċħuda totalment jew parzjalment mill-Kummissjoni, u minn naħa l-oħra l-aċċess għal dokumenti relattivi għall-kawża T-110/04. Ġie miċħud l-aċċess għal tali dokumenti jew mogħti tardivament fir-rigward tat-termini imperattivi previsti.
   In sostenn tar-rikors tiegħu, ir-rikorrent jinvoka l-ksur, minn naħa tal-konvenuta, ta' l-Artikolu 255 KE, u kif ukoll ta' l-Artikoli 2(1), 4, 6 et seq tar-Regolament Nru 1049/2001. Ir-rikorrent jilmenta wkoll, b'mod partikolari, il-ksur tal-prinċipji ta' amministrazzjoni tajba u kif ukoll ta' l-Artikoli 41 u 42 tal-Karta tad-Drittijiet Fundamentali.
   
      (1)  Regolament (KE) Nru 1049/2001 tal-Parlament Ewropew u tal-Kunsill tat-30 ta' Mejju 2001 dwar l-aċċess pubbliku għad-dokumenti tal-Parlament Ewropew, tal-Kunsill u tal-Kummissjoni (ĠU L 145, paġina 43).